Langwedel (Landkreis Veern)

**Langwedel** () is en Flecken in de Gemeen Langwedel in’n Landkreis Veern, Neddersassen. Binnen de Gemeen Langwedel billt de Oort de polietsche Oortschop Langwedel.

Vondaag is Langwedel mit Dauben tohoopwussen.

## Geografie

De Oort liggt op de Achem-Veerner Geest. Dat Water ut dat Rebeed flütt över’n Goldbeek na de Ole Aller hen af.

De Naveröörd sünd Allerdörp in’n Noorden, Völkersen un Doolbröch in’n Noordoosten, Hobüttel, Förth un Nindörp in’n Oosten, Daulsen in’n Süüdoosten, Groten Eeßel un Lüttjen Eeßel in’n Süden, Winkel un Intschen in’n Süüdoosten, Dauben in’n Westen un Langwedelermoor in’n Noordwesten.

## Historie

Langwedel kummt 1226 toeerst in de Oorkunnen vör. In dat 13. Johrhunnert is dor dat Slott Langwedel boot worrn, an de Hannelstraat, de hier över de Grenz von dat Stift Veern na dat Arzstift Bremen güng. Boot hett disse Waterborg de Bremer Arzbischop Gerhard II.

### Verwaltungsgeschicht

In de Franzosentied von 1810 bet 1814 hett de Oort to de Mairie Bauen in’n Kanton Achem höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to’n Distrikt Langwedel in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn is.

Ut Land von dat Vörwark Langwedel is kort na 1760 de egenstännige Gemeen Herrenkamp billt worrn. Herrenkamp weer egenstännig, bet dat in dat Johr 1900 Deel von de Gemeen Langwedel worrn is.

De Oort is an’n 1. Juli 1972 mit de Gemeenreform in Neddersassen Deel von de nu düüdlich gröttere Gemeen Langwedel worrn. Dorbi is Langwedel en Oortschop mit egen Oortsraad un Oortsbörgermeester worrn.

### Inwahnertall

: * mit Langwedelermoor

### Religion

Langwedel is evangeelsch-luthersch präägt un höört to dat Kaspel von de Sigismund-Kark in Dauben.

För de Kathoolschen is de St.-Josef-Kark in Veern tostännig.

### Wapen

Dat Wapen von de ole Gemeen Langwedel wiest baven vörn op sülvern Grund en swarten Haal, baven achtern op sülvern Grund en swart Hoorn von en Buck un ünnen op swarten Grund en sülvern Door.

### Oortsraad

;Liddmaten:
* 2016:
*: CDU: Frank Bohlmann
*: SPD: Marco Behrmann, Sigrid Ernst, Udo Felke
*: WGL: Holger Thöle

### Oortsbörgermeesters

## Kultur

### Verenen

De Schüttenvereen Langwedel is 1878 grünnt worrn un de Sportvereen MTV Langwedel 1893.

## Weertschop un Infrastruktur

Langwedel hett en egene freewillige Füürwehr.

Langwedel gellt na dat Regionale Ruumordnungsprogramm as Grundzentrum för de Öörd in de Ümgegend.

De Oort hett en Filiaal von de Volksbank Aller-Werser un von de Kreisspoorkass Veern.

### Verkehr

Dör Langwedel löppt de Landsstraat 158, de in’n Noordwesten na Ädelsen un Achem geiht un in’n Süüdoosten in Daulsen an de Bundsstraat 215. De B&nbsp;215 föhrt in’n Noordoosten över Wall na Rodenborg un in’n Süden na Veern un Dörbern. Von de L&nbsp;158 gaht in Langwedel in’n Noordoosten de Kreisstraat 10 af na Doolbröch an de L&nbsp;155 un in’n Süden de K&nbsp;27 na Eeßel.

De nächste Autobahn is de Autobahn 27 (Afsnidd Bremen–Wasra). De Opfohrt 24b Langwedel liggt veer Kilometer in’n Noorden von Langwedel an de K&nbsp;9. Bevör düsse Opfohrt 2011 boot worrn is, weer de nächste Opfohrt de Opfohrt 25 Veern-Noord, de söss Kilometer in’n Oosten an de B&nbsp;215 liggt.

De Bahnhoff Langwedel liggt an de Bahnlienen Wunsdörp–Bremen un Ülzen–Langwedel. Disse Bahnhoff is ok inbunnen in dat Nett von de Regio-S-Bahn Bremen/Neddersassen.

### Scholen

In’n Oort gifft dat de Grundschool Langwedel.

## Footnoten